Fira ramadera de Bellver de Cerdanya
2025-10-11 - 2025-10-12 | Bellver de Cerdanya, Bellver de Cerdanya, Cerdanya, 25720, Espanya
Cada any, es celebra a Talló – Bellver de Cerdanya, la Fira Ramadera, una fira molt arrelada a les comarques del Pirineu català. Se celebra del el cap de setmana més proper a l’11 d’octubre.
Se celebra a la zona del carrer de les Escoles. Els ramaders de la comarca porten el seu bestiar a la fira, vaques de la raça Bruna dels Pirineus i frisones en el sector boví i cavalls hispano-bretons i de sella.
Des de l’ajuntament i les entitats organitzadores es prepara un programa d’actes on destaca el concurs morfològic de Raça Bruna, el concurs de Raça frisona i de bestiar equí, amb la seva entrega de premis. També es compta amb activitats per als més petits, un dinar popular al pavelló i demostracions o espectacles relacionats amb la fira. A més, fins a l’hora de dinar, té lloc al centre del poble el mercat de productes locals, amb articles d’alimentació, de proximitat i de producció artesana.
La fira està organitzada per l’Ajuntament de Bellver de Cerdanya, l’oficina comarcal del Departament d’Agricultura, l’Associació Ramadera Serra del Cadí, el col·lectiu de Joves Pagesos de Bellver i la Batllia, l’Associació de la Raça Bruna dels Pirineus i l’Associació de Dones del Món Rural Cerdà.
